Toshkentda ayrim yo'llar Tarovih namozi vaqtida yopiladi — xarita

Ramazon oyi kechalaridagi Tarovih namozi munosabati bilan har kuni 18:00 dan 00:00 ga qadar masjidlar yaqinidagi yo'llar transport vositalari harakati uchun berkitiladi. Bu haqda Toshkent shahri Ichki ishlar bosh boshqarmasi axborot xizmati xabar berdi.

“Holatga qarab, namozxonlar soni ko'payib ketgan taqdirda, masjidga tutashgan boshqa yo'llar ham yopilishi mumkin. Haydovchilardan berkitilgan ko'chalarni oldindan chetlab o'tishni iltimos qilamiz”, deyilgan xabarda.
Avvalroq poytaxtning Qo'yliq dahasiga olib boruvchi yo'l vaqtincha yopilishi haqida xabar berilgandi.